[{"text_idx": "#000002", "text": "Mae rhaglen Darpariaeth Amgen Aura yn cynnig cyfle i bobl ifanc sydd naill ai ddim mewn addysg neu sy\u2019n dilyn amserlen ysgol lai, fynychu rhaglenni a drefnir gan Aura a chymryd rhan mewn amrywiaeth o wahanol weithgareddau a digwyddiadau. Wrth wneud hynny, maen nhw\u2019n cael cyfle i ennill cymwysterau a fydd yn helpu datblygu eu sgiliau a\u2019u gwneud yn fwy cyflogadwy yn y dyfodol."}, {"text_idx": "#000003", "text": "Y llynedd, roedd Aura\u2019n falch iawn o sicrhau statws Canolfan Wobr Dug Caeredin, a chanlyniad hynny oedd cofrestru grw\u0302p o bobl ifanc o\u2019n rhaglen darpariaeth amgen ar gyfer lefel Efydd Gwobr Dug Caeredin."}, {"text_idx": "#000004", "text": "Fel rhan o\u2019r Wobr Efydd, roedd gofyn iddyn nhw gwblhau tri mis o wirfoddoli, tri mis o weithgareddau corfforol a chwe mis yn dysgu sgil newydd, cyn cwblhau taith gerdded dros ddau ddiwrnod, gan wersylla dros nos."}, {"text_idx": "#000005", "text": "Gwnaeth nifer o\u2019r cyfranogwyr eu gwaith gwirfoddoli gydag Aura, gan helpu gyda sesiynau hyfforddi, trefnu grwpiau a chymryd cyfrifoldeb am weinyddu sesiynau. Bu i\u2019r cyfranogwyr hefyd ddewis amrediad o weithgareddau, fel chwaraeon mewn clybiau lleol, ymuno a\u0302 champfeydd Aura, cymryd rhan mewn sesiynau ffitrwydd a nofio ym mhyllau nofio Aura."}, {"text_idx": "#000006", "text": "Ar o\u0302l iddyn nhw gwblhau eu cyfnodau gwirfoddoli, eu gweithgareddau corfforol a dysgu sgil newydd, fe aethon nhw ar daith dros ddau ddiwrnod. Gan gychwyn yn Llangollen, fe gerddon nhw i Landegla ar y diwrnod cyntaf, gwersylla dros nos a pharhau ar eu taith gerdded o Landegla i\u2019r pwynt gorffen yn Rhuthun ar yr ail ddiwrnod."}, {"text_idx": "#000007", "text": "Roedd gofyn i bob cyfranogwr gario popeth y byddai ei angen arnyn nhw ar gyfer y daith gyfan, gan gynnwys pebyll, dillad, bwyd a hanfodion. Ar y daith, roedd rhaid i\u2019r cyfranogwyr ddarllen map a chanfod eu ffordd i bob pwynt gwirio, gan weithio fel ti\u0302m i sicrhau bod y grw\u0302p cyfan yn cwblhau\u2019r daith gyda\u2019i gilydd."}, {"text_idx": "#000009", "text": "Ychwanegodd Chris: \u201cEleni, rydym yn bwriadu cofrestru cymysgedd o grwpiau a fydd yn cynnwys dysgwyr Darpariaeth Amgen, pobl ifanc sy\u2019n mynychu ein Canolfannau Chwaraeon Cymunedol a disgyblion ysgolion uwchradd lleol.\u201d"}, {"text_idx": "#000010", "text": "Hoffai ti\u0302m cyfan Aura longyfarch pawb a lwyddodd i gwblhau lefel Efydd Gwobr Dug Caeredin yn gynharach eleni, a dymuno pob lwc iddyn nhw yn y dyfodol."}]